સરેરાશ સિત્તેર-એંશી ફૂટની ઊંડાઈના અવાવરુ કૂવાઓમાં ખોબે પાણી પી શકાય તેવી ચમત્કાર સમાન સ્થિતિ સૌરાષ્ટ્ર તેમજ ઉત્તર ગુજરાતના અનેક વિસ્તારોમાં અનેક વખત આપણને જોવા મળી છે, એવાં દૃશ્યો પણ જોવા મળ્યાં છે કે ત્રણસોથી પાંચસો ફૂટની ઊંડાઈના સૂકાભઠ્ઠ અને જેના પર કંતાન ઢંકાઈ ગયાં હોય તેવા નિષ્પ્રાણ બોર પણ ચેકડેમ દ્વારા જળસંચય થવાને કારણે ભૂગર્ભજળ રિચાર્જ થવાથી જીવંત બન્યા હોય અને વગર પમ્પિંગે દિવસો સુધી આ બોરમાંથી પાણી ખેતરોમાં વહેતાં હોય, શું આપણે આ દૃશ્યોને કુદરતનો ચમત્કાર નહીં કહીએ?